МЕТОДИЧКИ УЗЛЕТИ 2
Authors: Autora Grupa 
Published: February 2021

Центар за професионално усавршавање Филозофског факултета у Нишу је другу годину заредом расписао конкурс за најбоље методичке припреме, на који је стигао велики број припрема из различитих предмета. Како би ранги- рање пристиглих припрема било што праведније, формиране су три комисије, и то из: области националне филологије, области друштвено-хуманистичких наука и области страних филологија. Водећи се унапред утврђеним критерију- мима (оригиналност и креативност у приступу, стручност, целовитост, инова- тивност у концепцији часа и у примењеној методологији, подстицање инди- видуалног и групног рада ученика, примена савремених наставних средстава, испуњеност свих стандарда савремених образовних стратегија), комисије су изабрале по три најбоље методичке припреме из свих поменутих области, које могу бити одлична помоћ у унапређењу наставне праксе. Из области националне филологије пристигле су методичке припреме из области језика, књижевности и културе изражавања. Комисија је проценила да припреме из области књижевности (Аска и вук, Романтичарска слагалица, Коштана) заслужују да понесу престижну титулу најбољих методичких при- према на овогодишњем конкурсу. Аутори припрема на савремен и оригина- лан начин приступају изучавању (и утврђивању) књижевних садржаја, комби- нујући више метода (дијалошку, текстовну, игровну) и облика рада, при чему се савремене информационо-комуникационе технологије појављују као неизо- ставан пратилац наставног процеса. Захваљујући таквом приступу, наставници српског језика и књижевности упознају ученике са књижевним световима Иве Андрића и Боре Станковића, односно са романтичарским светом Џорџа Гордо- на Бајрона, Александра Сергејевича Пушкина, Едгара Алана Поа и Гетеа. Из области друштвених наука пристигле су методичке припреме из об- ласти географије, психологије, социологије, основа економије и банкарства, с примерима пројектне и тематске наставе. Комисија је одлуку донела једногла- сно, након озбиљног разматрања радова и уз уважавање свих побројаних крите- ријума. Процена је да припреме (Bacиона, Земља и Облик, Становништво и демографски процеси и Продаја неживотног осигурања) заслужују да понесу престижну титулу најбољих методичких припрема на овогодишњем конкурсу. Начин на који су обрађени садржаји подстиче развијање компетенциjа за це- ложивотно учење, комуникациjу, рад са подацима и информациjама, сарадњу, дигиталне компетенциjе. Посебан допринос методичким припремама јесу ко- ришћене методе: монолошко-дијалошка, илустративно-демонстративна, прак- тична, вербално-текстуална, показивачка, проблемска и откривалачка, метода сазнавања кроз праксу, као и оригиналност и креативност у приступу. 8 Из области страних филологија, на конкурс су стигле методичке при- преме за часове француског, енглеског и руског језика. Награђене припреме Survival, La fête и Le Club des lookés одликује оригинална и креативна обрада разноликих тема из области приватног живота (прославе, мода) и екологије; интердисциплинарни приступ, тј. повезивање наставе страног језика са настав- ним предметима из нефилолошких, друштвено-хуманистичких и уметничких области; сврсисходна употреба наставног материјала, као и промишљено ком- биновање метода и облика рада. Изабране и представљене припреме показују како се, методолошки уте- мељено и поштујући начела савремене наставе страних језика, може подстица- ти мотивација и аутономија ученика у раду и то адекватним избором разновр- сног аутентичног (текстуалног, илустративног, аудио и видео) материјала као и активностима примереним како узрасту тако и нивоу знања ученика и њиховим индивидуалним могућностима. Једна од методичких припрема предвиђена је за рад са ученицима који наставу прате по Индивидуалном наставном про- граму (ИОП 2). Предложена решења за реализацију часа пример су успешног остваривања и повезивања комуникативних са функционалним и васпитним циљевима наставе страних језика.